tše ke bego ke di tlogela. Ke ile ka lebelela mengwako ya bjang le batho bao ba tšwelago pele ka mešomo Labious o bolela gore: "Ka baka la lerato la ka la temo ke thomile go lema ka sewela ka 1975. Ke be ke na le naga ya ka ya dihektare tše 15 (lefelong la nagakopanelo) mme ka hira gape dihektare tše 30." Ge a be a šomela Kgoro ya Mediro ya Mmušo, o be a dumeletšwe go ya boikhutšong lebaka la matšatši a 30 ka ngwaga. O ile a kgonthiša gore o tšea llifi ka nako ya go bjala gore a kgone go hlokomela pšalo ya dibjalo tša gagwe. Labious o be a na le modiredi o tee mme ka nako ya go bjala ba ile ba šoma bošego le mosegare - ka trekere ya gagwe ya Massey Ferguson 65. "Ke be ke šoma toropong gare ga beke mme mafelelong a beke ka ya gae go hlokomela mešomo ya temo," a realo Labious.